สวัสดีค่ะ อยากสอบถามค่ะ พอดีเป็นคนที่ประจำเดือนมาไม่ตรงกันเลยค่ะ รอบเดือนบางเดือน 29 วัน บางเดือน 34 วัน บางเดือน 35 วันค่ะ แล้วคือประจำเดือนล่าสุดมา 21 ธันวาคม แต่มีอะไรกับแฟน ไม่ใส่ถุง แต่ก็ไม่ได้หลั่งในค่ะ ช่วงวันที่ 27-1 มกราคมค่ะ อยากทราบว่าตอนนี้ประจำเดือนยังไม่มาเพราะว่ามันเลื่อนหรือว่าเสี่ยงต่อการตั้งครรภ์คะ
สวัสดีค่ะ ประจำเดือนปกติควรมาในช่วง 22-35 วันนับจากครั้งก่อนหากมาช้ากว่า 35 วันอาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า